गैरहाजिर शिक्षामित्रों पर गिरेगी बर्खास्तगी की गाज: अलीगढ़ : समायोजन की मांग पर लगातार आंदोलनरत शिक्षामित्रों पर अब बर्खास्तगी की कार्रवाई भी हो सकती है। अपर शिक्षा निदेशक रूबी सिंह ने वाराणसी में प्रधानमंत्री के कार्यक्रम में अड़ंगा डालने वाले शिक्षामित्रों की सूची नाम के साथ मांगी है। शासन के निर्देश पर 22 सितंबर को स्कूलों में निरीक्षण किया गया। इसमें 432 शिक्षामित्र गैर हाजिर मिले हैं। जिले में कुल 2559 शिक्षामित्र हैं। अफसरों का मानना है कि अनुपस्थित शिक्षामित्रों के नाम सहित सूची मांगने से यही लग रहा है कि इनके खिलाफ बर्खास्तगी या अन्य दंडात्मक कार्रवाई की जा सकती है।